Poljska i Rumunija pružile lokacije za zatvore
U izvještaju istražitelja Vijeća Evrope se kaže da se Švedska, BiH, Britanija, Italija, Makedonija, Njemačka i Turska mogu smatrati odg
Istražitelj Vijeća Evrope, švajcarski parlamentarac Dick Marty, je saopćio da je 14 evropskih zemalja bilo u tajnom sporazumu ili su tolerirali tajni transfer osumnjičenih terorista u Sjedinjene Države. On je takoađer kazao da su Poljska i Rumunija možda pružile lokacije za zatvore CIA. Gospodin Marty je ove optužbe iznio danas u izvještaju koji je svjetlo dana ugledao u Parizu. On je kazao da su vlasti u nekoliko evropskih zemalja aktivno surađivale sa CIA-om, u kako se u izvještaju kaže, nelegalnim aktivnostima. Švajcarski parlamanetarac je također kazao da su ostale zemlje svjesno ignorirale ove aktivnosti ili nisu htjeli sa znaju za njih. BiH je danas, takodjer, označena kao jedna od sedam evropskih država koje su odgovorne za kršenja ljudskih prava, zatočavanje i transfer ljudi u aranžmanu CIA. Jedan od zaključaka u izvještaju Dicka Martya je da su, aktivno ili pasivno, BiH, Švedska, Velika Britanija, Italija, Makedonija, Njemačka i Turska učestvovale u nelegalnom zatočavanju i transferu ljudi i, bar kada je u pitanju BiH, dale svoj doprinos gradnji "paukove mreže"- globalne karte aerodroma i centara širom svijeta gdje su slijetali avioni sa agentima i zatočenicima CIA. Vlast u Sarajevu se optužuje za učešće u slučaju šest Alžiraca, koji su deportovani u američku bazu Guantanamo, dok zračna luka u Tuzli ima svoje mjesto na globalnoj karti letova civilnih ili vojnih aviona, angažovanih od strane CIA za tajne misije. Također se kaže da Poljska, Rumunija, Španija, Kipar, Irska, Portugal i Grčka mogu biti odgovorne za tajni sporazum, aktivni ili pasivni, u zatvaranju i transferu osumnjičenih terorista. Britanski premijer Tony Blair je odbacio ovaj izvještaj. Sjedinjene Države još uvijek nisu komnetirale ovaj izvještaj. U Poljskoj je premijer Kazimierz Marcinkiewicz odbacio izvještaj kao klevetu. Izvještaj švicarskog istražitelja, koji na 67 strana donosi detalje slučajeva obradjenih u ovoj istrazi, trenutno se pomno proučava u Briselu, odakle se, iz Evropske komisije, najavljuje da će komesar za prevdu, Franco Frattini uskoro iznijeti stav "evropske vlade" o ovom pitanju, dok se u najskorije vrijeme očekuje i rasprava u Evropskom parlamentu o nalazima do kojih je došao posebno oformljeni parlamentarni komitet.